Държавен вестник, бр. 100, 2009 г., стр. 29

БРОЙ  100	
Д Ъ Р Ж А В Е Н  В Е С Т Н И К 	
СТР.  29  
5. осъществява процедурата по обикнове­
ното проучване съгласно чл. 47 от Закона за 
защита на класифицираната информация и води 
регистър на проучените лица;
6. следи за правилното определяне на нивото 
на класификация на информацията в агенцията;
7. организира, координира и методически 
ръководи дейностите, свързани с акредитирането 
на автоматизираните информационни системи 
или мрежи за класифицирана информация;
8. разработва план за защита на класифици­
раната информация при положение на война, 
при военно или друго извънредно положение;
9. организира и провежда обучението на 
служителите в агенцията в областта на защитата 
на класифицираната информация;
10. участва в разработването на план за 
защита при бедствия;
11. прави предложения във връзка с плани­
рането и разпределянето на бюджетни средства 
за осигуряване сигурността на информацията, 
защитата при бедствия и отбранително-моби­
лизационна подготовка;
12. организира и участва в изготвянето на до­
клади и информация за състоянието и дейността 
по осигуряване сигурността на информацията, 
защитата при бедствия и отбранително-моби­
лизационната подготовка;
13. организира, осигурява и контролира 
охранителния и пропускателния режим в Цен­
тралното митническо управление на агенцията;
14. организира развитието, поддръжката и ре­
монта и осъществява контрол при използването 
на техническите средства за охрана, пожароиз­
вестяване, пожарогасене и видеонаблюдение; 
15. изпълнява и други задачи, произтичащи 
от нормативните актове, свързани с отбрани­
телно-мобилизационната подготовка, както и 
със защитата на класифицираната информация.
(4) Звеното по сигурността води регистратура 
за класифицираната информация и отговаря за 
надлежното създаване, обработване, съхранява­
не и предаване на класифицирана информация.
Раздел V
Звено за вътрешен одит
Чл. 13. (1) Звеното за вътрешен одит е ор­
ганизирано в отдел на пряко подчинение на 
директора и осъществява вътрешен одит по 
Закона за вътрешния одит в публичния сектор.
(2) Звеното по ал. 1 осъществява дейността 
по вътрешен одит на всички структури, про­
грами, дейности и процеси в агенцията и на 
разпоредителите с бюджетни кредити от по-
ниска степен към директора на агенцията в 
съответствие с чл. 13 от Закона за вътрешния 
одит в публичния сектор.
(3) Звеното по ал. 1 докладва пряко на 
директора.
(4) Звеното по ал. 1:
1. планира, извършва и докладва дейността 
по вътрешен одит в съответствие с изисквани­
ята на Закона за вътрешния одит в публичния 
сектор, стандартите за вътрешен одит, Етичния 
кодекс на вътрешните одитори, статута на 
вътрешния одит и утвърдената от министъра 
на финансите методология за вътрешен одит 
в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават от 
директора на агенцията, като годишният план 
се координира с годишния план на звеното за 
вътрешен одит на Министерството на финансите;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на директора на агенцията незави­
сима и обективна оценка за състоянието на 
одитираните системи за финансово управление 
и контрол;
5. оценява процесите за идентифициране, 
оценяване и управление на риска, въведени от 
изпълнителния директор;
6. извършва одит на дейностите и систе­
мите по управление на администрираните от 
агенцията традиционни собствени ресурси като 
елемент от системата на собствените ресурси на 
Европейските общности в Република България;
7. проверява и оценява: съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
8. консултира директора на агенцията по 
негово искане, като дава съвети, мнение, обу­
чение и др. с цел да се подобрят процесите на 
управление на риска и контролът, без да поема 
управленска отговорност за това;
9. докладва и обсъжда с директора на 
агенцията и с ръководителите на структурите, 
чиято дейност е одитирана, резултатите от все­
ки извършен одитен ангажимент и представя 
одитен доклад;
10. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага директора на агенцията при 
изготвянето на план за действие и извършва 
проверки за проследяване изпълнението на 
препоръките;
11. изготвя и представя на директора на 
агенцията годишен доклад за дейността по вът­
решен одит, който го изпраща на министъра на 
финансите в съответствие с чл. 40 от Закона 
за вътрешния одит в публичния сектор;